stanford-oval/wikipedia huggingface dataset:
Andy Newmark

| Andy Newmark |
| --- | --- |

Henkilötiedot
Syntynyt: 14. heinäkuuta 1950 (ikä 74)
Ammatti:  muusikko
Muusikko
Aktiivisena:  1967–
Tyylilajit:  rock, soul, R&B, funk
Soittimet:  rummut
Yhtyeet:  Sly and the Family Stone  Roxy Music  David Gilmour  ABC  John Lennon  David Bowie
Aiheesta muualla
www.andynewmark.com
  [ Muokkaa Wikidatassa ] [ ohje ]  
Andrew "Andy" Newmark (s. 14. heinäkuuta 1950) on yhdysvaltalainen rumpali, joka tunnetaan erityisesti sessiomuusikkona. Hän on oli myös funk-yhtye Sly & the Family Stonen jäsen vuosina 1972–1973.
Sly & the Family Stonen lisäksi Newmark on soittanut rumpuja mm. Roxy Music -yhtyeen albumeilla Flesh and Blood, Avalon ja The High Road sekä Roxy Music -yhtyeen "nokkamiehen" ja laulajan Bryan Ferryn sooloalbumeilla Boys and Girls, Bete Noire, Taxi, Mamouna, As Time Goes By, Frantic, Dylanesque, Olympia ja Avonmore. Hän soitti myös Roxy Musicin vuoden 1982 kiertueella sekä Bryan Ferryn kiertueella vuonna 1988. Tunnetuimpia artisteja, joiden sessiorumpalina Newmark on toiminut, ovat muun muassa John Lennon, David Bowie ja Cat Stevens.
Diskografia > Patti Austin

End of a Rainbow (CTI, 1976)
Diskografia > George Benson

In Concert-Carnegie Hall (CTI, 1975)
Good King Bad (CTI, 1975)
Benson & Farrell (CTI, 1976)
Diskografia > Urbie Green

The Fox (CTI, 1976)
Diskografia > Lalo Schifrin

Black Widow (CTI, 1976)
Antal Bencze

| Antal Bencze> Henkilötiedot |
| --- | --- |
Syntynyt: 1969
Kansalaisuus:   Unkari
Kyokushin-ottelija
Aktiivisena:  1985–1997
Painoluokka:  Kevytsarja
Vyöarvo:  5. dan
| Mitalit> Maa:   Unkari.Miesten kyokushin.EM-kilpailut  | Mitalit> Maa:   Unkari.Miesten kyokushin.EM-kilpailut  | Mitalit> Maa:   Unkari.Miesten kyokushin.EM-kilpailut  | Maa:   Unkari> Miesten kyokushin. |
| --- | --- | --- | --- |
|  Kultaa | Varna 1993 | -70 kg |  |
|  Kultaa | Bukarest 1995 | -70 kg |  |
| Britannian Open  | Britannian Open  | Britannian Open  |  |
|  Kultaa | Lontoo 1991 | -70 kg |  |
| Unkarin mestaruuskilpailut  | Unkarin mestaruuskilpailut  | Unkarin mestaruuskilpailut  |  |
|  Kultaa | 1992 |  |  |
|  Kultaa | 1994 |  |  |
|  Kultaa | 1995 |  |  |
|  Hopeaa | 1989 |  |  |
|  Hopeaa | 1991 |  |  |
|  Hopeaa | 1993 |  |  |
WKO
| MM-kilpailut  | MM-kilpailut  | MM-kilpailut  |  |
|  Pronssia | Chiba 1997 | -70 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Berliini 1997 | -70 kg |  |
Antal Bencze (s. 1969) on unkarilainen karateka. Hän on kolminkertainen Kyokushinin kevytsarjan Euroopan mestari. Bencze saavutti mestaruudet IKO- ja WKO-liitoissa 1990-luvulla.
Alkuvuodet

Bencze aloitti karaten harrastamisen 15. syyskuuta 1981 Nyíregyházassa oltuaan peruskoulussa. Hän harrasti samalla myös uintia.
Kilpaura

Bencze aloitti kilpailemisen 16-vuotiaana, kunnes 1989, 20-vuotiaana hän saavutti Unkarin mestaruuskisoissa hopeaa. Sittemmin Bencze onnistui etenemään samoissa kisoissa loppuotteluun saakka vuosien 1991–1995 välisenä aikana voittaen Unkarin mestaruuden kolmesti. Bencze voitti muun muassa 1991 Britannian Openin ja sijoittui toiseksi Unkarin kisoissa. Hän voitti ensimmäisen Unkarin mestaruutensa 1992 ja seuraavana vuonna sijoittui toiseksi. Bencze onnistui kuitenkin saavuttamaan ensimmäisen Euroopan mestaruutensa Bulgariassa. Hän voitti lopputtelussa Martijn Mellaertin. Myös vuodet 1994–1995 Bencze jatkoi menestystään voitettuaan Unkarin mestaruuden peräkkäisinä vuosina. Lisäksi hän onnistui saavuttamaan 1995 toisen Euroopan mestaruutensa Romaniassa. Hän voitti tällä kertaa loppuottelussa Piotr Sawickin.
Kilpaura > Siirtyminen WKO-liittoon

Alkuperäisen IKO-liiton hajottua Unkari liittyi WKO-liittoon, jossa Bencze jatkoi kilpailemista hetken. Hän onnistui voittamaan 1997 uransa kolmannen Euroopan mestaruuden. Berliinissä käydyn turnauksen loppuottelussa Bencze onnistui voittamaan maamiehensä Sandor Dorgon. Bencze saavutti myös Tokion painoluokallisissa MM-kisoissa pronssia voitettuaan mitalikamppailussa Okito Narumin.
Avon (joki Hampshiressä)

| Avon |
| --- | --- |
 Avonjokea Salisburyssa.
Maat:  Yhdistynyt kuningaskunta
Kreivikunnat:  Wiltshire, Hampshire, Dorset
Vesistöalue ja valuma-alueen tietoja
Päävesistöalue:  Avonjoen vesistöalue
Pinta-ala:  2 932 km2
Joen uoman kohteita
Alkulähde:  Western ja Eastern Avonin yhtymäkohta, Upavon
Laskupaikka:  Englannin kanaali, Christchurch
Sivu-uomat:  Bournejoki, Ebblejoki (en), Nadderjoki (en)
Mittaustietoja
Pituus:  96 km
Muuta
Muualla:  Wikimedia Commons
  
Avon on joki Hampshiren kreivikunnassa Etelä-Englannissa. Se saa alkunsa Wiltshirestä, Devizesin itäpuolelta, ja virtaa Upavonin, Durringtonin, Amesburyn, Salisburyn, Fordingbridgen ja Ringwoodin läpi Englannin kanaaliin, johon se yhtyy Christchurchissa. Nimi Avon on kelttiläistä alkuperää ja tarkoittaa jokea.
Jokea yritettiin parantaa kulkukelpoiseksi useaan kertaan 1600- ja 1700-luvuilla, ja sillä kuljetettiinkin rahtia vuosien 1684 ja 1705 välillä. Monet kunnostusyritykset kuitenkin raukesivat, ja jäljet niiden aikaansaamista rakennelmista ovat kadonneet.
Avon muodostaa osittain Dorsetin ja Hampshiren välisen rajan.
Avonin sivujokia ovat:
Ebble
Nadder
Wylye
Bourne
55 kilometriä pitkä vaellusreitti ”Avonin laaksopolku” (Avon Valley Path) kulkee Salisburystä Christchurchiin. Se ei kulje pitkin rantatöyrästä, mutta seuraa kuitenkin jokilaaksoa. Laaksossa on mielenkiintoista kasvillisuutta, ja joki tunnetaan lohenkalastuspaikkana.
Aiheesta muualla

Kuvia tai muita tiedostoja aiheesta Avon (joki Hampshiressä) Wikimedia Commonsissa
At Last the 1948 Show

| At Last the 1948 Show |
| --- | --- |
Tyyli:  sketsikomedia, satiiri
Kestoaika:  25 min
Luoja(t):  Tim Brooke-Taylor   Graham Chapman   John Cleese  Marty Feldman
Pääosissa:  Tim Brooke-Taylor  Graham Chapman  John Cleese  Marty Feldman Aimi MacDonald
Alkuperämaa:  Iso-Britannia
Alkuperäiskieli:  brittienglanti
Verkko:  ITV
Esitetty:  1967 – 1968
Jaksoja:  13
Aiheesta muualla
IMDb 
At Last the 1948 Show oli brittiläinen sketsisarja, joka esitettiin vuosina 1967–1968. Sitä pidetään tärkeänä esivaiheena Monty Pythonin lentävän sirkuksen synnylle.
At Last the 1948 Show’ssa näyttelivät muun muassa John Cleese, Graham Chapman, Tim Brooke-Taylor ja Marty Feldman. Sen tuotti ITV-kanavaverkolle David Frost yhteistyössä Rediffusion-yhtiön kanssa. At Last the 1948 Show’n sketsien välissä esiintyi usein ”ihana Aimi Macdonald”, joka esitti tavallisesti jonkin omaa etua tavoittelevan itsekeskeisen mainoksen. Nimensä sarja sai ilmeisesti John Cleesen kommentista, joka koski sarjan esitysluvan saamiseen mennyttä aikaa.
Yksi At Last the 1948 Show’n tunnetuimmista sketseistä on ”Four Yorkshiremen”, jossa neljä yorkshireläistä muistelee varhaisvuosiaan ja yrittää keskustelun edetessä aina ylittää toistensa kertomukset, niin että kuvaukset vähäosaisesta lapsuudesta muuttuvat yhä rajummiksi ja absurdeimmiksi. Monty Python -komediaryhmä on esittänyt sketsin usein lavanäytöksissään.
Avon-luokka

| Avon-luokka |
| --- | --- |


Tekniset tiedot
Uppouma:  355 t (standardi) 405  t (kuormattu)
Pituus:  65,38 m (kokonaispituus)
Leveys:  6,10 m
Syväys:  2,52 m
Koneteho:  6 300 ihp
Nopeus:  30 solmua (suunniteltu)
Miehistöä:  63
Aseistus
Meritorjunta:  1 x QF 12 naulan 12 cwt laivatykki 3 x QF 6 naulan Hotchkiss 2 x 18" torpedoputkea
Avon-luokka oli Britannian kuninkaallisen laivaston viiden torpedovenehävittäjän muodostama alusluokka. Alukset valmisti Naval Construction and Armament Company Barrow-in-Furnessista. Yhtiön nimi vaihtui Vickersiksi ennen alusten valmistumista. Luokan alukset liitettiin lokakuussa 1913 kolmisavuhormisista yli 30 solmun nopeuden omaavista muodostettuun C-luokkaan.
Alukset

Kolme ensimmäistä alusta kuuluivat vuosien 1895-1896 laivasto-ohjelmaan. HMS Leopard tilattiin saman vuoden laivasto-ohjelmassa, mutta se poikkesi edeltäneistä hieman pienemmän uppoumansa vuoksi, joka oli 350 tonnia standardiuppoumana ja 400 tonnia kuormattuna. Neljäs HMS Vixen kuului vuoden 1899 laivasto-ohjelmaan ja se oli uppoumaltaan suurempi ollen 400 tonnia standardiuppoumana ja 445 tonnia kuormattuna.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Avon | Naval Construction and Armament Company, Barrow-in-Furness | 17. helmikuuta 1896 | 10. lokakuuta 1896 | helmikuu 1899 | myyty romutettavaksi 1920 |
| HMS Bittern | NCAC | 18. helmikuuta 1896 | 1. helmikuuta 1897 | huhtikuu 1897 | uponnut kolaroituaan SS Kenilworthin kanssa 4. huhtikuuta 1918 |
| HMS Otter | NCAC | 9. kesäkuuta 1896 | 23. marraskuuta 1896 | maaliskuu 1900 | myyty 1916 |
| HMS Leopard | Vickers | 10. kesäkuuta 1897 | 20. maaliskuuta 1897 | heinäkuu 1899 | myyty romutettavaksi 1919 |
| HMS Vixen | Vickers | 7. syyskuuta 1899 | 29. maaliskuuta 1900 | maaliskuu 1902 | myyty romutettavaksi 1921 |
Ashes to Ashes (televisiosarja)

| Ashes to Ashes |
| --- | --- |

Tyyli:   Draama  Rikos  Scifi 
Kestoaika:  60 minuuttia
Pääosissa:   Keeley Hawes  Philip Glenister  Dean Andrews  Marshall Lancaster 
Alkuperämaa:   Iso-Britannia
Alkuperäiskieli:  englanti
Verkko:    BBC One   Sub 
Esitetty:  7. helmikuuta 2008 – 21. toukokuuta 2010
Jaksoja:  16
Tuotanto
Ohjaaja(t):  Useita eri ohjaajia
Käsikirjoittaja(t):  Useita eri käsikirjoittajia
Tuotantoyhtiö(t):  Kudos Film & Television
Aiheesta muualla
Virallinen sivusto
IMDb 
Ashes to Ashes on brittiläinen televisiosarja, joka on spin-off televisiosarjasta Life on Mars. Ensimmäinen jakso lähetettiin Britanniassa 7. helmikuuta 2008. Sarjan nimi tulee David Bowien kappaleesta ”Ashes to Ashes”. Sarjan kolmas ja viimeinen tuotantokausi esitettiin Britanniassa kevään 2010 aikana.
Juoni

Alex Drake (Keeley Hawes) on nuori poliisin psykologi, joka tutkii rikosylikomisario Sam Tylerin itsemurhaa vuonna 2008. Drakea ammutaan panttivankitilanteessa ja hän joutuu vuoteen 1981. Drake epäilee, että kaikki mitä tapahtuu on vain hallusinaatiota, mutta äkkiä hän tajuaa kyseessä olevan jotakin muuta. Hän joutuu poliisiyksikköön rikosylikomisario Gene Huntin alaisuuteen. Alex yrittää päästä takaisin tyttärensä luo vuoteen 2008, ja samalla selvittää miten on päätynyt maailmaan, jossa Sam Tyler eli vuosia.
Aiheesta muualla

Sitaatteja aiheesta Ashes to Ashes (televisiosarja) Wikisitaateissa
Ashes to Ashes. Sub-kanava. Arkistoitu 2.1.2012.
Savolainen, Jukka L.: Ashes to Ashes – 1 & 2 kaudet. Smackthejack.net.  5.11.2013. Arkistoitu 25.5.2019.
Ashes to Ashes (TV Series) Filmaffinity. Viitattu 20.1.2023.
Arvo Survo

| Arvo Survo |
| --- | --- |

Henkilötiedot
Syntynyt: 22. elokuuta 1954 (ikä 70) Hatsina, Neuvostoliitto
Kansalaisuus:   Venäjä
Ura
Sukujuuret:  inkerinsuomalainen
Uskontokunta:  Inkerin kirkko
Arvo Survo (s. 22. elokuuta 1954 Hatsina, Inkeri) on luterilaisen Inkerin kirkon pappi, runoilija, kirjailija, muusikko ja kansanperinteen kerääjä.[lähde? ] Sukutaustaltaan hän on inkerinsuomalainen.
Kupanitsan Kikkeristä kotoisin oleva Survo asui vuosina 1957−1960 perheensä kanssa Petroskoissa ennen muuttoa Hatsinaan. Vuosina 1972−1974 Survo palveli Neuvostoliiton asevoimissa. Survo opiskeli teologiaa Tallinnan teologisessa instituutissa vuosina 1981−1990. Hän valmistui diakoniksi vuonna 1983 ja papiksi vuonna 1987.
Vuonna 1990 Survo oli käynnistämässä Viron kirkon lähetystyötä. Hän on työskennellyt yli 20 vuotta Inkerin kirkon palveluksessa. Nykyisin hän toimii Suomen Luterilaisen Evankeliumiyhdistyksen lähettinä Inkerinmaalla.
Aleksis Kiven Seura myönsi Arvo Survolle Eskon puumerkki -palkinnon 1994.
Kirjallisuutta

Tervonen, Heikki: Arvo Survon matkassa Viipurista Volgan mutkaan.  Kirjapaja, Helsinki, 2007.  ISBN 9789516075214.
Aiheesta muualla

Arvo Survon kotisivut (Arkistoitu – Internet Archive)
Arvo Survo SLEY:n sivuilla (Arkistoitu – Internet Archive)
Axós

| Axós Αξός |
| --- | --- |
 Axóksen kylä.
 Axós
 Koordinaatit: 35°18′32″N, 24°50′31″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Réthymno
Kunta:  Mylopótamos
Hallinto:  
 – Asutustyyppi:  kylä
 – Kallikrates-koodi:  7305030501
Väkiluku (2011):  385
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Axós (kreik. Αξός) on Kreikan kylä, joka sijaitsee Kreetan saarella. Se kuuluu hallinnollisesti Mylopótamoksen kuntaan, Réthymnon alueyksikköön ja Kreetan alueeseen. Kylän väkiluku on 385 (vuonna 2011).
Kirkko Axóksen kylässä.
Axóksen kylä sijaitsee Kreetan pohjoisissa keskiosissa Ída- eli Psiloreítis-vuoren pohjoispuolella noin seitsemän kilometriä luoteeseen Anógeiasta, 44 kilometriä itään Réthymnosta ja linnuntietä noin 11 kilometriä sisämaahan saaren pohjoisrannikosta eli Kreetanmeren rannasta. Kylä on ottanut nimensä antiikin ajan Aksoksen eli Oaksoksen kaupungista, joka sijaitsi sen paikalla.
Axós muodostaa myös laajemman kyläyhdyskunnan (Τοπική Κοινότητα Αξού, Topikí Koinótita Axoú), johon kuuluvat varsinaisen Axóksen kylän lisäksi kylät Chalkidianá ja Liváda. Koko yhdyskunnan väkiluku on 424.
Aiemmin kylä kuului Kouloúkonaksen kuntaan ja vuodesta 2011 lähtien Mylopótamoksen kunnan Kouloúkonaksen kunnallisyksikköön.
Aiheesta muualla

Kuvia tai muita tiedostoja aiheesta Axós Wikimedia Commonsissa
Islannin väestö

| Väestötiedot |
| --- | --- |
 Islannin väkiluku 1960-2015 (tuhatta)
Väkiluku:  376 248 (2022)
Väentiheys:  3,5 / km²
Väestönkasvu:  +2,02 % (2021) %
Syntyvyys:  13,0 elävänä syntynyttä (2021) / 1 000 henkilöä
Kuolleisuus:  6,2 kuollutta (2021) / 1 000 henkilöä
Elinajanodote:  82,7 (2021)
 -miehet:  80,9
 -naiset:  84,1
Hedelmällisyysluku:  1,7 (2022)
Lapsikuolleisuus:  3,3 / 1 000 syntymää
Nettomaahanmuutto:  13,3 (2021) / 1 000 henkilöä
Ikärakenne
0–14-vuotiaat:  18,55 %
15–64-vuotiaat:  66,47 %
65 vuotta täyttäneet:  14,98 %
Sukupuolijakauma
Kaikkiaan:  105,43 miestä/naista (2022)
Väestöryhmät
Suurin väestöryhmä:  islantilaiset
Vähemmistöryhmät:  puolalaiset, tanskalaiset
Kieli
Virallinen kieli:  islanti
Uskonto
Pääuskonto:  luterilaisuus 62,3 % (2021)
Islannin väestö tarkoittaa Islannissa asuvia ihmisiä. Väkiluvultaan Islanti on pienin Pohjoismaa. Islannin väkiluku on kuitenkin Pohjoismaiden nopeiten kasvava: se on kasvanut 28 prosentilla vuodesta 1990 lähtien. Islannissa on vajaa 380 000 asukasta, joista yli puolet asuu Reykjavíkin alueella. Islanti on Euroopan harvaanasutuin maa.
Väestöennuste

Islannin väestöennuste vuoteen 2070 eri kasvukaavoilla.
| Vuosi | Alhainen | Keski | Korkea |
| --- | --- | --- | --- |
2021: 368 792
| 2030 | 384 851 | 419 858 | 460 435 |
| 2040 | 386 778 | 438 634 | 499 509 |
| 2050 | 382 069 | 453 291 | 538 389 |
| 2060 | 371 428 | 466 418 | 581 422 |
| 2070 | 355 237 | 476 152 | 625 502 |
Kaupungit

Reykjavikín seudulla asuu 236 518 ihmistä eli miltei 63 prosenttia Islannin väestöstä. Suurimmat kaupungit Reykjavíkin seudun ulkopuolella ovat Keflavík ja Akureyri. Noin 94 prosenttia islantilaisista asuu kaupungeissa, mikä on yksi suurimmista osuuksista maailmassa.
Islannin suurimmat kunnat:
Reykjavík 134 599
Kópavogur 38 939
Hafnarfjörður 29 763
Reykjanesbær 20 298
Akureyri 19 368
Kielet

Islannin ainoa virallinen kieli on islanti. Islantilainen viittomakieli on tunnustettu vähemmistökieli. Kun Islanti oli osa Tanskaa, tanskalla oli vähemmistökielen asema ja se oli hallinonkieli. Tanska (taikka ruotsi tai norja) sekä englanti ovat myös pakollisia kieliä koulussa. Noin 93,2 % Islannin asukkaista puhuu islantia. 2,71 % puhuu puolaa, 0,43 % liettuaa, 0,32 % englantia, 0,31 % saksaa sekä tanskaa ja 2,72 % muita kieliä.
Väestöryhmät

Ulkomaalaisten määrä Islannissa on kasvanut runsaasti 2000-luvulla. Vuonna 1950 Islannin väestöstä ulkomaan kansalaisia oli 1,9 %, vuonna 2000 2,6 %, vuonna 2010 6,8 % ja vuonna 2021 13,9 %. Ylivoimaisesti eniten heitä on tullut Puolasta. Ulkomaalaistaustaisia on 17,1 %.
Väestö kansalaisuuden mukaan:
Islantilaiset 317 459 (86,1 %)
Puolalaiset 20 754 (5,6 %)
Liettualaiset 4 597 (1,2 %)
Romanialaiset 2 248 (0,6 %)
Latvialaiset 2 214 (0,6 %)
Saksalaiset 1 513 (0,4 %)
Portugalilaiset 1 302 (0,4 %)
Brittiläiset 1 285 (0,3 %)
Espanjalaiset 1 230 (0,3 %)
Filippiiniläiset 1 043 (0,3 %)
Kroatialaiset 886 (0,2 %)
Tanskalaiset 874 (0,2 %)
Amerikkalaiset 857 (0,2 %)
Ranskalaiset 808 (0,2 %)
Tšekkiläiset 738 (0,2 %)
Uskonnot

Luterilaiseen Islannin kansalliskirkkoon kuuluu 60,9 % väestöstä. Muihin luterilaisiin seurakuntiin kuuluu 5,5 %, eli 66,4 % islantilaisista on luterilaisia. 3,9 % on katolisia, ja muihin kristillisiin seurakuntiin kuuluu 2 %. Pakanoita on noin 1,6 %, humanisteja 1,2 %, buddhalaisia 0,4 %, muslimeita 0,3 %, 0,1 % muita ja uskontokuntiin kuulumattomia 24,1 %.
Elinajanodote Islannissa 1838-2021.
Arnoldin kissa

Arnoldin kissakuvaus sovellettuna valokuvaan kissasta. Kun funktiota on sovellettu 300 kertaa, kuva on palautunut entiselleen.
Arnoldin kissa on kaoottinen kuvaus torukselta itselleen. Se liittyy läheisesti dynaamisten systeemien  toimintaan. Kuvaus on nimetty venäläisen matemaatikon, Vladimir Arnoldin mukaan, joka käytti kissaa esimerkkinä kuvauksen ominaisuuksista 1960-luvulla. Funktiona se on esimerkki Anosovin diffeomorfismista. Arnoldin kissakuvaus on
tai kanonisessa muodossa, määrittelemällä  p_{t}=q_{t}-q_{t-1}\, (vrt. Hamiltonin mekaniikka)
Koska Arnoldin kissakuvauksen Jacobin determinantti on yksi, se on paitsi kääntyvä, myös säilyttää pinta-alat. Käänteiskuvaus on
Jos q ja p ovat reaalilukuja, yhtälöiden modulossa oleva kokonaisluku N valitaan tavallisesti ykköseksi, jolloin kyseessä on kuvaus yksikköneliöltä itselleen syklisin reunaehdoin. Esimerkki tästä on oheisessa kuvassa, jossa kuvausta sovelletaan valokuvaan kissasta.
Aiheesta muualla

Arnoldin kissa Mathworldissa (englanniksi)
BAFL

| British American Football League |
| --- | --- |
Laji:  amerikkalainen jalkapallo
Maa(t):   Yhdistynyt kuningaskunta
Perustettu:  1987
Lopetettu:  2010
Seuraaja:  Premier Division
Eniten mestaruuksia:  London Olympians (9)
British American Football League eli BAFL oli amerikkalaisen jalkapallon korkein sarjataso Yhdistyneessä kuningaskunnassa vuosina 1987–2010. Sarja perustettiin ensimmäiseksi lajin kilpasarjaksi saarivaltioon. BAFL lakkautettiin vuonna 2010 kun sarjan johto ajautui riitoihin lajiliiton kanssa ja Yhdistyneen kuningaskunnan mestaruussarjaksi perustettiin Premier Division johon kaikki seurat liittyivät.
BAFL oli kolmiportainen sarja. Sarjatasot olivat BAFL Premier, Division 1 ja Division 2. Ylimmän tason mestaruusottelu oli BritBowl, jonka perinnettä Premier Division jatkaa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:British American Football League
Arnoldo Alemán

| Arnoldo Alemán |
| --- | --- |

Nicaraguan presidentti
 10. tammikuuta 1997 – 10. tammikuuta 2002  
Edeltäjä:  Violeta Chamorro
Seuraaja:  Enrique Bolaños
Henkilötiedot
Syntynyt: 23. tammikuuta 1946 Managua, Nicaragua
Arnoldo Alemán Lacayo (s. 23. tammikuuta 1946) oli Nicaraguan presidentti 1997–2002.
BAIKS

| BAIKS (Suomen Polkupyörätukku Oy) |
| --- | --- |

Yritysmuoto:  osakeyhtiö
Perustettu:  1994
Toimitusjohtaja:  Marita Leminen
Puheenjohtaja:  Jouko Salakka
Kotipaikka:  Helsinki
Liikevaihto:  10,1 milj. €
Omistaja:  Helkama Emotor
Kotisivu:  www.baiks.fi
Infobox OKVirheellinen NIMI-arvo: 
BAIKS (Suomen Polkupyörätukku Oy) on vuonna 1994 perustettu polkupyörä- ja kuntolaiteliikeketju, joka kuuluu Helkama Emotor -konserniin. Sen liikevaihto on 10,1 miljoonaa euroa (2016) ja myymäläverkostoon kuului enimmillään 15 myymälää. Baiks-nimi otettiin käyttöön 2017. Baiksin pyörämerkkejä ovat olleet muun muassa Insera, Helkama ja Tunturi sekä itävaltalainen KTM.
Elokuussa 2019 Helkama ilmoitti Baiks-ketjun lopetuksesta ja kaikkien myymälöiden sulkemisesta, verkkokauppaa lukuun ottamatta.
Balaruc-les-Bains

Balaruc-les-Bains on kunta Hérault’n departementissa Languedoc-Roussillonin hallintoalueella Ranskassa. Kunnassa oli 5 688 asukasta vuoden 1999 väestönlaskennassa. Balaruc-les-Bainsin pinta-ala on 9 neliökilometriä.
Asuntosalkku

| Asuntosalkku Oyj |
| --- | --- |
Yritysmuoto:  julkinen osakeyhtiö
Osake:  OMXH: ASUNTO
Markkina-arvo:  73 milj. €
ISIN:  FI4000517602
Toimitusjohtaja:  Janne Sinnemaa
Puheenjohtaja:  Hille Korhonen
Kotipaikka:  Helsinki
Kotisivu:  asuntosalkku.fi
Infobox OKVirheellinen NIMI-arvo: 
Asuntosalkku Oyj on Timo Metsolan ja Jaakko Sinnemaan perustama Suomessa ja Virossa toimiva asuntosijoitusyhtiö, joka on listattu Helsingin pörssin First North -markkinapaikalle ja sen pääkonttori sijaitsee Helsingissä. Yhtiön markkina-arvo on 73 miljoonaa euroa ja sen toimitusjohtajana toimii Jaakko Sinnemaa. Asuntosalkku on perustettu vuonna 2018[lähde? ] ja kaupankäynti yhtiön osakkeilla on alkanut kesäkuussa 2022. Asuntosalkun liiketoimintakatsauksen mukaan Asuntosalkussa oli yhtiön nettisivujen mukaan noin 2068 omistusasuntotaloihin sijoittuvaa vuokra-asuntoa Suomessa ja Virossa katsauskauden 12/2023 lopussa ja vuokrausaste oli 96,9 prosenttia.
Aiheesta muualla

Asuntosalkku
Aude (joki)

| Aude |
| --- | --- |

Alkulähde:  Pyreneet
Laskupaikka:  Välimeri
Maat:   Ranska
Pituus:  224 km
Virtaama:  49 m³/s
Valuma-alue:  5 340 km²

Aude (lat. Atax) on joki Lounais-Ranskassa. Se saa alkunsa Pyreneiden vuoristosta ja virtaa Carcassonneen, saavuttaen Välimeren lähellä Narbonnea. Joki on kulkukelpoinen lautalla tai kanootilla melkein koko pituudeltaan.
Joki on antanut nimensä Aude-departementille.
Linnoitettu kaupunki Carcassonnessa, ja vanha silta, joka ylittää Aude-joen.
Sivujoet

Galbe
Bruyante
Aiguette
Rébenty
Sals
Sou
Orbieu
Paikkoja joen varrella

Pyrénées-Orientales: Matemale, Formiguères
Aude: Axat, Quillan, Couiza, Limoux, Carcassonne
Aiheesta muualla

Kuvia tai muita tiedostoja aiheesta Aude (joki) Wikimedia Commonsissa
Balatonfüredin rautatieasema

Balatonfüredin rautatieasema pohjoisesta vuonna 2015.
Balatonfüredin rautatieasema on kaupungin toinen rautatieasema Balatonfüredissä, Unkarissa. Nykyisen, 40 vuotta vanhan asemarakennuksen peruskorjaus valmistui vuonna 2017.
Arvo Tamminen

Arvo August Tamminen (24. heinäkuuta 1904 Alatornio – 22. huhtikuuta 1986 Helsinki) oli suomalainen elokuvatuottaja, kuvaaja ja ohjaaja.
Tamminen aloitti elokuvauransa kuvausapulaisena jo 1920-luvulla ja hän toimi monien dokumenttielokuvien kuvaajana aina 1950-luvulle saakka. Tamminen kierteli 1947–1950 Yhdysvalloissa suomalaissiirtolaisten parissa ja kuvasi siellä useita filmidokumentteja muun muassa siirtolaisten elämästä (Autolla halki Amerikan (1950), Autolla Floridaan (1949), Amerikkaa suomalaissilmin (1949), Suomalaiset farmareina (1949), Suomalaisia Hollywoodissa (1949), Suomalaisia kalastajia Tyynellämerellä (1949), Suomalaisia kesäjuhlia U.S.A:ssa (1950)). Hän ohjasi ja kuvasi siellä myös pitkän dokumenttielokuvan Sydämeni laulu.
Tuottajana

Rakuuna Kalle Kollola 1939
Eulalia-täti 1940
Ohjaajana

Seitsemän velimiestä 1939
Sydämeni laulu 1948
Kuvaajana

Lumisten metsien mies 1928
Neiti Nimismies 1929
Arthur Downes

| Mitalit> Maa:   Yhdistynyt kuningaskunta.Miesten purjehdus. Olympialaiset  | Mitalit> Maa:   Yhdistynyt kuningaskunta.Miesten purjehdus. Olympialaiset  | Mitalit> Maa:   Yhdistynyt kuningaskunta.Miesten purjehdus. Olympialaiset  | Maa:   Yhdistynyt kuningaskunta> Miesten purjehdus. |
| --- | --- | --- | --- |
|  Kultaa | Lontoo 1908 | 12 m |  |
Arthur Drummond Downes (23. helmikuuta 1883 – 12. syyskuuta 1956) oli brittiläinen purjehtija. Hän kilpaili vuoden 1908 kesäolympialaisissa Lontoossa ja oli siellä mukana voittamassa kultaa 12 metrin luokassa. Hän valmistui lääkäriksi, ja hänen veljensä Henry Downes osallistui myös olympialaisiin.
Balasoren piirikunta

Balasoren piirikunta (orijaksi ବାଲେଶ୍ୱର ଜିଲ୍ଲା, Bāḷeśvara jillā) on yksi Intian Odishan osavaltion 30 piirikunnasta. Piirikunta rajautuu pohjoisesta Länsi-Bengaliin, luoteesta Mayurbhanjin ja Keonjharin piirikuntiin, etelästä Bhadrakin piirikuntaan ja idästä Bengalinlahteen
Piirikunnassa oli vuoden 2011 väestönlaskennassa 2 320 529 asukasta.